
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 126-8/2012
Előterjesztést készítette: Seprősné Cseri Ágota irodavezető
Előterjesztés elkészítésének időpontja: 2013. január 11.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: költségvetési táblázatok
E L Ő T E R J E S Z T É S

Sülysáp Nagyközség Önkormányzata Képviselő-testületének

2013.január 17-én tartandó munkaterv szerinti ülésére

6. napirendhez

Tárgy: 2013. évi költségvetés előzetes tárgyalása
Tisztelt Képviselő-testület!

Az államháztartásról szóló 2011. évi CXCV. törvény és a Magyarország 2013. évi központi költségvetéséről szóló 2012. évi CCIV törvény alapján, illetve az elfogadott költségvetési koncepciót figyelembe véve az előzetes számítások szerint Sülysáp Nagyközség Önkormányzatának 2013. évi várható bevételi főösszege: 768.451 e Ft, kiadási főösszege pedig 869.108 e Ft, ami alapján egyelőre 100.656 e Ft költségvetési hiány mutatkozik.
Az előzetes számításoknál 2012. évi bázis adatokat vettük figyelembe, vagyis nem számoltunk az árak és egyéb tényezők (várhatóan költségnövelő) hatásával. A minimálbér és garantált illetmény a béreknél még nem lett figyelembe véve, mivel az intézményeknél még most történnek a besorolások.
A bevételek alakulását nagyban befolyásolta az állami támogatásoknál alkalmazott ún. elvárt bevétel figyelembevétele, mivel így a törvényben megállapított támogatási összegeknek ténylegesen csak mintegy 65 %-át finanszírozza a központi költségvetés, a többit saját bevételekből kell finanszírozni. 

Az oktatási intézmények működtetésével kapcsolatosan átvett 12 fő bérét és egyéb juttatásait is saját forrásból kell finanszírozni. Ezen többletkiadások egyrészt a Központi Konyhánál, másrészt a községgazdálkodási feladatoknál jelentkeznek, a rezsiköltségek tervezése az intézményi szakfeladaton történt. 
Az ivóvízhálózat üzemeltetésére történő átadása szintén bevételkiesést jelent, ami a Kft. többlet finanszírozásának szükségességét vonja maga után.
A pénzmaradványt még nagyban befolyásolja az év végi zárás, mivel plusz-mínusz korrekciós tényezőket egyaránt figyelembe kell még venni.
A végleges költségvetés összeállításához további számítások és egyeztetések szükségesek.
…/2013. (I. 17.) ÖKT határozati javaslat

Sülysáp Nagyközség Önkormányzatának Képviselő-testülete az Önkormányzat 2013. évi költségvetés-tervezetét áttekintve a következő döntéseket hozza:

1. …

2. ...

Felkérik a polgármestert és a jegyzőt a döntésben foglaltak végrehajtására a költségvetés-tervezés során.
Határidő: 2013. februári ülés, de legkésőbb 2013. február 15.

Felelős: polgármester, jegyző

Sülysáp, 2013. január 11.


Horinka László s.k.


polgármester
Láttam!

Sülysáp, 2013. január 11.

Tóth Krisztina s.k.
jegyző

